Il-Prim Ministru mhux daqshekk ċuċ li ma jafx li l-pożizzjoni tal-Ministru Manuel Mallia m'għadhiex tenibbli. Imma l-Prim Ministru jaf ukoll li Mallia mhux l-uniku problema li għandu fil-Kabinett tal-Ministri. Biżżejjed ngħid li fil-ġranet u fil-ġimgħat li ġejjin fil-Qrati se nkunu qed nisimgħu ħafna dwar x'ħawwdu fil-borma ta' żewġ kuntratti miljunarji l-Ministri Chris Cardona (liċenzja għal casino) u Joe Mizzi (trasport pubbliku). U biex tkompli tgħaxxaqha, bħal-lum ġimgħa jaħbat l-aħħar jum ta' Novembru - id-deadline li ntrabat bih il-Ministru Konrad Mizzi biex jgħidilna x'se jkun qed jiġri mill-proġett tal-power station tal-gass li diġà' ta majnata tajba lill-kredibbiltà tal-Gvern ta' Muscat.
Terremot fil-Kabinett tal-Ministri